পাঞ্জাব, পাকিস্তান
পাঞ্জাব (پنجاب) পাকিস্তানের একটি প্রদেশ যা দেশটির উত্তর-পূর্ব অংশে অবস্থিত। এটি আদিতে ঐতিহাসিক পাঞ্জাব অঞ্চলের অংশ ছিল; ঐ অঞ্চলের পশ্চিম অংশ নিয়ে বর্তমান পাকিস্তানি প্রদেশটি গঠিত হয়েছে। এর আয়তন ২,০৫,৩৪৪ বর্গকিলোমিটার। এর পূর্বে ভারত, পশ্চিমে পাকিস্তানের বেলুচিস্তান ও খাইবার পাখতুনখোয়া প্রদেশ, দক্ষিণে সিন্ধ প্রদেশ। পাঞ্জাব প্রদেশটি ইসলামাবাদ রাজধানী অঞ্চলকে ঘিরে রেখেছে।
রাজা পারভেজ আশরাফ
রাজা পারভেজ আশরাফ (উর্দু, ; জন্ম: ২৫ ডিসেম্বর ১৯৫৫) পাকিস্তানের ২৫তম প্রধানমন্ত্রী। ২০১২ সালের ২২ জুন পাকিস্তানের পার্লামেন্টের নিম্নকক্ষ জাতীয় পরিষদের সদস্যদের ভোটাভুটিতে তিনি নির্বাচিত হন। তিনি গুজার খান এলাকা থেকে দু’বার জাতীয় পরিষদের সদস্য নির্বাচিত হয়েছেন।